Skaderne har haglet ned over Aalborg Håndbold den seneste tid. Det helt store spørgsmål inden dagens kamp mod TTH Håndbold var, om svenske Felix Claar blev klar. Og det gjorde han. Svenskeren så ovenikøbet helt uhæmmet ud i sit spil og indtog en nøglerolle, da Aalborg Håndbold vandt på overbevisende manér. Felix Claar var nemlig her der og alle vegne. Den gennembrudsstærke playmaker blev undervejs noteret for seks scoringer. Flere stepper op Henrik Møllgaard, der indtog en nøglerolle i torsdagens Champions League-sejr over GOG, måtte i stedet se til fra bænken. Det decimerede Aalborg-hold, som også var uden profiler som Aron Palmarsson og Lukas Sandell, havde alligevel fuldkommen styr på TTH Håndbold. En kort overgang i anden halvleg var det nordjyske hold oppe med 10 mål. Den tilbagevendte Buster Juul bidrog med fire scoringer, og Kristian Bjørnsen ovre på højre fløj blev ligesom Felix Claar noteret for seks mål. Aalborg-talentet Marinus Munk fik endnu engang minutter på banen og fulgte op på torsdagens fantomkamp i Champions League med to scoringer i lørdagens kamp. Slutresultatet blev 33-26. Med sejren bevarer Aalborg Håndbold sin position som etter i Herre Håndbold Ligaen.

Referat:
Aalborg Håndbold bevarer førstepladsen i Herre Håndbold Ligaen.